OpenLLM-France/wikimedia huggingface dataset:
# In God We Trust

In God We Trust (euskaraz: "Jainkoaz fido gara") Ameriketako Estatu Batuetako nazio goiburua da. 1956an Kongresuak ezarria, ofizialki E pluribus unum goiburuaren ondoan doa.
1814an Francis Scott Keyk idatzitako Star-Spangled Banner ereserkiaren azken estrofak dakar goiburuaren inoizko lehendabiziko aipamena:
| « | ...And this will be our motto: "In God is our trust." (Eta hauxe gure goiburua izango da: "Jainkoaz fido gara"). | » |
Txanponetan 1864tik aurrera eta billeteetan 1957tik aurrera. In God We Trust Florida eta Georgia estatuen goiburua ere bada.
Dead Kennedys punk musika-taldeak 1981ean In God We Trust Inc. izeneko EP atera zuen.

## Kanpo estekak

* Datuak: Q270871
* Multimedia: In God We Trust / Q270871
# In Extremo

In Extremo (latinez: ertzean edo muturrean) Alemaniako folk metal musika taldea da, 1995ean Berlinen sorturik. Taldearen estiloan heavy metal eta erdi aroko abesti tradizionalak nahasten dira. Horretarako, rock eta metal instrumentuak antzinako jogailuekin nahasten dira. Erdi Aroko eta usadioko kanten bertsioak ohikoak izan dituzte, nahiz eta denborak aurrera egin ahala taldeak bere musika gero eta gehiago sortu duen. Berea alemanieraz idazten dute, baina antzinako kantak hizkuntza frankotan abesten dute: gaztelaniaz, ingelesez, norvegieraz, suedieraz, islandieraz, frantsesez, hebreeraz, latinez eta erdi alemanieraz.

## Albumak

* In Extremo Gold (1997)
* Hameln (1998)
* Weckt die Toten (1998)
* Verehrt und Angespien (1999)
* Sünder ohne Zügel (2001)
* 7 (2003)
* Mein Rasend Herz (2005)
* Sängerkrieg (2008)
* Sterneneisen (2011)
* Kunstraub (2013)
* Quid Pro Quo (2016)
* Kompass zur Sonne (2020)

## Kanpo estekak

* Datuak: Q326034
* Multimedia: In Extremo / Q326034
# Isera

Isera Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 2.785 biztanle ditu, 14,09 kilometro koadroko azaleran banatuta.

## Mugakideak

Iserak honako udalerri hauekin egiten du muga:
Nogaredo Rovereto Mori Ronzo-Chienis Villa Lagarina

## Kanpo estekak

* Datuak: Q290754
* Multimedia: Isera / Q290754
# Isernhagen

Isernhagen Alemaniako udalerria da. Saxonia Beherea estatuan kokatuta dago, [[Hannover eskualdea|Hannover eskualde]] barrutian. 2014an 23.090 biztanle zituen 59,76 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q514571
* Multimedia: Isernhagen / Q514571
# Iseo (Italia)

    Artikulu hau Itañiako herriari buruzkoa da; beste esanahietarako, ikus «Iseo (argipena)».
Iseo Italiako udalerri bat da. Bresciako probintzian kokatuta dago, Lombardia eskualdean. 8.973 biztanle ditu, 28,42 kilometro koadroko azaleran banatuta.

## Mugakideak

Iseok honako udalerri hauekin egiten du muga:
Adro Corte Franca Monte Isola Monticelli Brusati Polaveno Provaglio d'Iseo Sulzano Tavernola Bergamasca Paratico Predore Sarnico Capriolo

## Kanpo estekak

* Datuak: Q104911
* Multimedia: Iseo / Q104911
# Iseo (musikaria)

    Artikulu hau Leire Villanueva musikagileari buruzkoa da; beste esanahietarako, ikus «Iseo (argipena)».
Leire Villanueva, artista-izenez, Iseo (Iruñea, 1991) musikari nafarra da. Abeslari eta konposagilea, bere estiloa, bere hitzetan, musika beltzaren inguruan kokatzen da, jazz eta bossa nova apur batekin.
Iseo & Dodosound bikotean parte hartzen du, eta bakarka ere egiten du musika.

## Erreferentziak

* ↑ (Gaztelaniaz) Calonge, Lorenzo. (2017-02-15). «Iseo, viento cálido del norte» El País ISSN 1134-6582. (Noiz kontsultatua: 2019-07-16).

## Kanpo estekak

* Iseo Bandcamp-en
* Elkarrizketa Berrian (2020) "Irakurtzea mugitu gabe bidaiatzea da"
* Datuak: Q65585687
# Iserlohn

Iserlohn Alemaniako udalerria da. Ipar Renania-Westfalia estatuan kokatuta dago, [[Märkisch barrutia|Märkisch]] barrutian. 2014an 93.119 biztanle zituen 125,49 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q1130
* Multimedia: Iserlohn / Q1130
* Webgune ofiziala
# Iseo (argipena)

Iseo izenak hainbat adiera du:
* Iseo (musikaria), izenez Leire Villanueva, musikari nafarra.
* Iseo (Italia), Italiako herri bat.
# Iseran mendatea

Iseran mendatea, frantsesez: Col de l'Iseran, Frantziako Savoia departamenduan dagoen Alpeetako mendate bat da. 2.764 metroko garaiera du.
Frantziako Tourrak maiz igaro izan du.
* Datuak: Q547474
* Multimedia: Col de l'Iseran / Q547474
# Isenthal

Isenthal Suitzako udalerria da. Uri kantonamenduan dago. 2014an 483 biztanle zituen 60,97 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65573
* Multimedia: Isenthal / Q65573
Attinghausen Bauen Beckenried Engelberg Flüelen Seedorf (UR) Seelisberg Wolfenschiessen Emmetten
# Iseo & Dodosound

Iseo & Dodosound 2014an Nafarroan sortutako musika-bikotea da. Abestiak ingelesez egiten ditu, reggae eta dub musika-estiloan, trip hop zertzeladekin.

## Taldekideak

* Dodosound (Alberto Iriarte)
* Iseo (Leire Villanueva)

## Ibilbidea

Dodosound (Alberto) 2004an hasi zen, hip-hop eta turntabulism-aren DJ-ek eraginen ondorioz. Hip-hop talde batzuren parte izan zen, hala nola Raperos de Emaús, eta 2012an bere lehenengo abestiak fakturatzen hasi zen. Iseo (Leire) berriz, talde askotatik pasatu da Iruñea eta Bartzelona artean. Bakarkako lan asko egin ditu, gitarra eta looper bat erabiliz, eta bere soinu propioa sortuz.
2013an bakoitzak bere maketa propioa kaleratu zuen, eta elkartrukatzeko gelditu zirenean, Albertok abestiren bat elkarrekin egitea proposatu zion Leireri, beraien estiloak batuz.
Bere lehen baterako lana 2014an argitaratu zuten; bi abesti zituen "Dibi dibi" single-a. Baina hurrengo urteko (2015eko) apirilean aurkeztu zuten bere burua duo bezala, "Cat Platoon" LP-arekin, bikote nafartarrengatik guztiz erregistratua eta kaleratuta. Hamar abestiz osatuta dago, 80ko hamarkadaren rub-a-dub-etik, gaur egungo dub-era doan influentziarekin. Albuma bere produkzioen arreta minimalistengatik, baxu sintetikoengatik eta bateriengatik nabarmentzen da. Gainera bikotearekin Alberto Sanzol tronpetista eta Rocko Tenor Sax-en instrumentuak daude, "Fres Air", "Cat Platoon" eta "Zombies" abestietan. Gainera badaude ere Iñigo Xalbador saxofoi-jotzailea "Lonely Sax"-en eta Roberto Sánchez (Ras Telford) "Freedom" abestian.
2017an bere bigarren albuma atera zuten, "Roots in the Air", non beraien eboluzioa erakusten duten, baina beraien nautraltasuna eta espiritu originala galdu gabe. Disko horretan "Vampire", aurkezpen abestia, "Digital Shoots" eta "Lost City" abestiak nabarmentzen dira. Album horretatik hasita, Iseo & Dodosound-ri The Mousehunters taldea gehitzen zaie zuzenetan haize sekzio bezala, Jon Zufiaurre saxo tenorean, Alberto Sanzol tronpetan, Iñigo Xalbador, saxo baritonoan eta Ana Aznarez zeharkako txirulan. Soinu digital eta haize instrumentuen nahasketa honek, beraien zuzenak beste maila batera eramaten ditu soinuari dagokionez.
Viña Rock, Rototom Sunsplash, Festival de la Luz A Coruñan, Télérama Dub Festival eta International Dub Gathering festibaletan parte hartu dute, besteak beste .

## Diskografia
### Diskoak

| Izenburua | Diskoetxea | Urtea |
| Cat Platoon | Autoekoiztua | 2015 |
| Roots in the Air | Mundo Zurdo | 2017 |

## Kanpo estekak

* (Ingelesez) Iseo & Dodosounden webgunea
* Datuak: Q54855961
# Jesus Karrera

Jesus Karrera, jaiotzez Jesús Pablo Carrera Olaskoaga, (Hondarribia 1911ko abuztuaren 17a - Alcalá de Henares 1945eko urtarrilaren 16a) buruzagi politiko, sindikalista eta gudaria izan zen.

## Ibilbidea

Igeltseroa zen lanbidez eta 20 urte zituela UGT sindikatuan kidetu zen, beranduago Alderdi Komunistan. Irungo gaztedi komunisten artean paper garrantzitsua izan zuen. SOV-UGT sindikatuaren buru izendatuta izan zen, Gipuzkoako zuzendaritza batzordeko bokala.

### Gerra Zibila

Gerra hastean Gernikako Arbola batailoi komunistan sartu zen, miliziano gisa. 1937ko urtarrilean berriz, batailoiaren komandante bilakatu zen. Iparraldeko frontean jasandako porroten ondoren, Bartzelonan bukatu zuen 1938an, defentsa antiaereoan.

### Ihesa eta artekari lanak

Frantziako hainbat kontzentrazio-esparruetatik pasa zen, Alderdi Komunistak handik erreskatatu arte. Baionan artekari gisa aritu zen, barneko Alderdi Komunistarekin harremanetan. Azkenik, 1941ean muga gurutzatu zuen eta barneko alderdiaren idazkari nagusia bilakatu zen.

### Harrapaketa

1943an frankistek Carrera harrapatu zuten, bi alderdikiderekin batera. Ia bi urteko itxieran torturak jasan ondoren, 1945eko urtarrilean fusilatu zuten, Alcalá de Henaresen. Bere gorpua hiri horretan berean lurperatu zuten.

## Exhumazioa

2018an Jesús Carreraren ondorengoek desobiratzea lortzeko tramiteak hasi zituzten. Hilabete batzuk geroago gorpua exhumatu eta Hondarribian lurperatu zuten.

## Dokumentala

2024an Aitor Baztarrika Oka Jesus Karrerari buruzuko dokumentala egin zuen, Hondarribiko gorria.

## Erreferentziak

* ↑ La exhumación de Jesús Carrera Olascoaga, cada vez más cerca El Diario Vasco 2018-05-13
* ↑ Los restos del dirigente del PCE Jesús Carrera descansan en Hondarribia Naiz 2018-07-28
* ↑ https://www.berria.eus/bizigiro/dokumentala-ikusten-duen-orok-jesus-carreraren-bizitza-ezagutuko-du_2125270_102.html

## Kanpo estekak

* (Gaztelaniaz) Memoria histórica Exhumados en Alcalá los restos del dirigente comunista vasco Jesús Carrera Olascoaga RTVE 2018-06-16
* (Gaztelaniaz) MEMORIA HISTORICA: JESUS CARRERA OLASCOAGA
* Datuak: Q105599592
# Jesus Krist Gure Jaunaren Testamentu Berria

Jesus Krist Gure Jaunaren Testamentu Berria Joanes Leizarraga lapurtar apaiz protestanteak Arroxelan 1571n argitaratutako liburua da, Itun Berriak euskaraz izan duen lehen bertsioa.
Joana III.a Albretekoa Nafarroako erreginaren aginduei segituz, Bearnoko protestanteen sinodoak Itun Berria eta beste hainbat testu erlijioso protestante euskaratzeko eskatu zion Leizarragari. Egitasmo horren barruan hiru liburu argitaratu ziren guztira, hirurak Arroxelan (Frantzia), 1571n: Jesus Krist gure Jaunaren Testamentu Berria, Kalendrera eta ABC edo Kristinoen instrukzionea.

## Euskara batu klasikoa

Leizarraga Vulgataren frantsesezko itzulpenean oinarritu omen zen bererako, baina baliteke bertsio bat baino gehiago baliatu izana, latinezkoa barne. Bestalde, badirudi lau laguntzaile izan zituela, bera taldearen zuzendari izanik: Sanz Tartas, Piarres Landetxeberri eta Tardetz zuberotarrak, eta Joanes Etxeberri lohitzundarra.
Esan izan da orduko Ipar Euskal Herrian egiten ziren hizkerak bildu nahi izan zituztela euskara batu antzeko batean, baina alderdi hori ikertzeke dago. Nolanahi ere, egia da sistematikotasuna nabari dela oro har itzulpenean, baina aldaerak ere ageri dira, beharbada laguntzaileen hizkera ezberdinen ondorioz.
Idazlan horretan, lau ebanjelioen egileen izenak Matheu, Mark, Ioan eta Luk dira. Apostoluak, berriz, Paul, Pierris, Iakes eta Iuda.

## Aleak

Julien Vinsonen esanetan, 1907an liburuaren 26 ale zeuden arren, egun 12 besterik ez dira geratzen: Euskaltzaindiak 2008an bat erosi zuen; zortzi liburutegi publikoetan daude, eta beste hiru, bilduma pribatuetan.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* 1 2 Zabala, Juan Luis. (2008-01-15). «Leizarragaren 'Testamentu Berria'-ren 1571ko alea erosi du Euskaltzaindiak» Berria.
* ↑ Salaberri Muñoa, Patxi. (2014). Leizarragaren idazlanetan barrena. Vitoria-Gasteiz: UPV/EHUko argitalpen zerbitzua.
* ↑ «Euskaltzaindiak Leizarragaren Biblia erosi du, 27.000 euro ordainduta» Diario Vasco 2008-01-15.

## Ikus, gainera

* Iruñeko Bibliak
* Euskarazko liburu ezagunen zerrenda
* Euskararen historia

## Kanpo estekak

* Leizarragaren Testamentu Berria testuz (grafia egokitua, Armiarma proiektuan)
* Nafarroako Liburutegiak gordailuan jaso alearen facsimilea, Nafarroako Liburutegi Digitala (BiNaDi).
* (Edizio facsimile bera, Archive.org webgunean ikusgai).
* Datuak: Q12260349
* Multimedia: Iesus Krist Gure Iaunaren Testamentu Berria / Q12260349
# Jesus Mari Alberdi

Jesus Mari Alberdi (Donostia, 1947ko uztailaren 24a- ), euskal musikagilea da.
Gaztetan Donostiako Musika Kontserbatorio Nagusian ibili zen musika ikasten, eta ondoren Aristrain Fundazioaren beka batekin Parisera joan zen Max Deutschekin konposizioa ikastera eta Sorbonako Unibertsitatean musikologia eta filosofia ikasketak egitera. Horretaz gain, Paris VIII-Vincennes Unibertsitateko musika departamentuan musika teknika modernoak ikasi zituen. Parisetik itzuli zenean Donostiako Musika Kontserbatorio Nagusiko kontrapunto eta fugako irakaslea izan zen. Irakaskuntzaz gain, konposizio musikalean murgildu da, orkestra, banda, ganbara musika, koru, akordeoi, piano, organo eta biolin bakarlarientzako obrak idatzi ditu.
2012an Ensemble Inversa musika taldeak Dir-Dir, werke von Jesús Mari Alberdi diskoa kaleratu zuen, Jesus Mari Alberdiren hiru lan nagusirekin, Hirurth (2007), Oda a Delfos (2010) eta Caleidoscopio I+II (2009). Ensemble Inversa taldearen sortzailea Laida Alberdi biolin-jotzailea da.

## Kanpo estekak

* Jesus Mari Alberdi
* Laida Alberdi
* Ensemble Inversa
* Datuak: Q16517800
# Jesus Izagirre

Jesus Izagirre Goena (Tolosa, 1906ko otsailaren 11 – Logroño, 1992ko ekainaren 8a) euskal herritar futbolari eta pilotaria izan zen.

## Biografia

Real Sociedadean sei urtez aritu ostean, Deportivo Alavések fitxatu zuen. Espainiako futbol selekzio nazionalarekin 1928ko Olinpiar Jokoetan aritu zuen, nahiz eta ez zuen jokatu.
Aldi berean, pilotaria ere bazen, erremonten aditua. 1933an futbola utzi zuenean, pilotari ekin zion 1942an erretiratu arte.
Logroñon bizi zen, bertako frontoi baten zuzendaria izanik.

## Taldeak

| Kluba | Herrialdea | Urteak |
| Real Sociedad | Gipuzkoa | 1925-1931 |
| Deportivo Alavés | Araba | 1931-1933 |

## Palmaresa

| Titulua | Kluba | Urtea |
| Gipuzkoako Txapelketa | Real Sociedad | 1927 |
| Gipuzkoako Txapelketa | Real Sociedad | 1929 |

## Erreferentziak

* ↑ Auñamendi Entziklopedia

## Kanpo estekak

* Datuak: Q8273854
# Jesus Larrañaga

Jesus Larrañaga hurrengo pertsonak izan daitezke:
* Jesus Larrañaga Lizarralde Arrasateko kooperatiben sortzaileetariko bat.
* Jesus Larrañaga Txurruka Goierri sindikalista eta buruzagi komunista.
# Joan Canadell

Joan Canadell i Bruguera (Bartzelona, 1967ko irailaren 9a) Kataluniako politikari, enpresaburu eta industria-ingeniari katalana da. 2019an Bartzelonako Komertzio-Ganbararen presidente hautatua, ezaguna da "independentismoaren aurkako" enpresei –hala nola, El Corte Inglés, CaixaBank, Banco Sabadell, Endesa, Naturgy, Repsol edo La Vanguardia– boikota egiteko deia egiteagatik. 2021ean kargua utzi zuen; izan ere, 2021eko Kataluniako Parlamentuko hauteskundeetan, Kataluniako Parlamentuko diputatu izan zen hautatua, Junts per Catalunya alderdiaren eskutik.

## Erreferentziak

* ↑ (Katalanez) 324cat. (2019-05-22). «Joan Canadell serà el president de la Cambra de Comerç de Barcelona» CCMA (Noiz kontsultatua: 2021-08-06).
* ↑ https://www.parlament.cat/web/composicio/diputats-fitxa/index.html?p_codi=2228

## Kanpo estekak

* Datuak: Q61767310
* Multimedia: Joan Canadell / Q61767310
# Joan Boscà

Joan Boscà i Almogàver (Bartzelona, 1492 – Perpinyà, 1542ko irailaren 21a) katalan olerkaria izan zen, gaztelaniaz idazten zuena. 1526. urtean, Andrea Navagero veneziarrarekin izaniko harremanen ondorioz, Errenazimentuko metrikaren erabilera bultzatu zuen Espainian (bertso hendekasilabikoak, sonetoak, canzone). Garcilaso de la Vega poeta liriko handiari bidea prestatu eta erraztu zion. Aipamen berezia merezi du Boscàk gaztelaniara itzuli zuen Castiglioneren Cortegiano obrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q375056
* Multimedia: Juan Boscán / Q375056
# Joan Brossa

Joan Brossa i Cuervo (Bartzelona, Katalunia 1919ko urtarrilaren 19a - 1998ko abenduaren 30a) olerkaria eta dramagilea izan zen. Dau al Set abangoardiako taldearen sortzailea izan zen (1948). Brossaren lanek surrealismo-kutsua dute.

## Lanak

Olerkiak: Em va fer Joan Brossa,(1951), Poemes civils (1961), Poemes Visuals.
Antzerki-lanak: La pigada, La xarxa, Or i sal.
Bestelakoak: Accions musicals eta Sextines 76.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q260436
* Multimedia: Joan Brossa / Q260436
# Joan Briennekoa

Joan Briennekoa edo Joan I.a (c. 1170 – Konstantinopla, 1237ko martxoaren 19a-23a) Jerusalemgo erregea eta Konstantinoplako enperadore latindarra izan zen. Bere aita Erard II.a Briennekoa zen, Hirugarren Gurutzadan parte hartu zuen Champagneko noble bat. Anaia nagusia hil ondoren, Brienneko Konderriko erregeordea izan zen, bere ilobaren izenean. Maria Montferratokoa Jerusalemgo erreginarekin ezkonduta zen eta biak koroatuak izan ziren 1210ean. Emaztea 1212an hil zitzaion eta Joanek Erresuma administratu zuen bere alaba Jolandaren izenean. Joan Ibelingoak uzten saiatu zen. Ziliziako Armeniar Erreinua aldarrikatu zuen bere bigarren emaztea zen, Estefania Armeniakoaren izenean. Bere alaba Frederiko II.a Germaniako Erromatar Inperio Santukoarekin ezkondu zen 1225ean eta Frederikok Jerusalemgo tronua kendu zion. 1224an Alfontso IX.a Leongoaren alaba zen Berengaria Leongoarekin ezkondu zen. 1229an Konstantinoplako enperadorekide aukeratu zuten Balduin II.a Kontantinoplakoarekin batera eta 1231n koroatu zuten. 1235ean bizantziarren eta bulgariarren setiotik defendatu zuen Konstantinopla eta hurrengo urtean fraide frantziskotar gisa hil zen.

## Kanpo estekak

* Datuak: Q332704
* Multimedia: John of Brienne / Q332704
# Joan Capistranokoa

Joan Capistranokoa (italieraz: San Giovanni da Capestrano, hungarieraz: Kapisztrán János, polonieraz: Jan Kapistran, kroazieraz: Ivan Kapistran) (Capestrano, 1386ko ekainaren 24a - Ilok, 1456ko urriaren 23a) italiar frantziskotar, fraide eta apaiz katolikoa izan zen.
Zuzenbidea ikasi zuen Perugiako Unibertsitatean, eta Ladislao Napolikoa erregeak Perugiako gobernadore izendatu zuen 1412an. 1416an Perugia eta Malatesta etxearen arteko gerra hasi zenean, Joan bakea lortzeko bidali zuten, baina Malatestarrek espetxeratu egin zuten. Espetxean teologia ikasten hasi zen. Askatu zutenean frantziskotarra izatea erabaki zuen.
1416ko urriaren 4an sartu zen Frantziskotarren Ordenan, eta teologia ikasi zuen Fiesolen, Bernardino Sienakoak zuzenduta. Europako erdialdeko eta iparraldeko jendetzaren aurrean ortodoxia eta aszetismoa defendatuz hasi zen predikatzen.
Juduen eta heretikoen aurka predikatu zuen. Frantziskotarren ordena erreformatu eta diziplina zorrotzagoa ezarri zuen. Eugenio IV.a eta Nikolas V.a aita santuen enbaxadorea eta hainbat heresiaren inkisidorea izan zen.
"Soldadu santua"ren izena jaso zuen 1456an otomandar inbaditzaileen aurkako gurutzada bat zuzentzeagatik, eta Belgrad setiatua defendatu zuen János Hunyadi jeneral hungariarrarekin batera. Otomandarrak erretiratzea lortu zuen eta batailatik bizirik atera zen, baina handik gutxira hil zen izurritearen ondorioz.
Kanonizatua izan zen eta kapilau militarren eta legelarien patroia da.

## Iruditegia

* Joan of Capistranoaren estatua, Budapesten
* Joan Capistranokoaren eliza Iloken, Kroazian
* Monumentoa Vienan
* Nurembergeko Kronika
* Datuak: Q310359
* Multimedia: John of Capistrano / Q310359
# Joan Castejón

Joan Castejón (Elche, Espainia, 1945eko abenduaren 17a) marrazkilari, margolari, eskultore eta grabatzaile espainiarra da, eta gerra osteko Valentziako berrikuntza plastikoaren garaiko errealismo sozialaren ordezkari nagusietakoa. Grup d'Elxeko kide da.
Izen osoa Joan Ramón García Castejón zuen.

## Biografia

Bere artelanak Espainiako museo garrantzitsuenetako batzuetan egon dira ikusgai, hala nola, Arte Modernoaren Valentziako Institutuan, Alacanteko Unibertsitatearen Museoan, Valentziako Unibertitatearen «Martínez-Guerricabeitia» Bilduman , Miguel Hernández Unibertsitatean, Bankaixa Fundazioan, Valentziako Karmengo Zentroan, Alacanteko Arrain Lonjako aretoan eta Elxeko Arte Garaikidearen Museoan. Hamasei urte zituela, Valentziara joan zen bizitzera; bertan, Arte Ederren Zirkuluan eta San Carlos Academian trebatu zen.
Jipoia jasotzen ari zen lagun bati laguntzeagatik eta kalez jantzita zegoen polizia-agente bati jotzeagatik, Castejón atxilotu egin zuten, eta sei urteko kartzela-zigorra ezarri zioten. 1969ko erdialdera arte egon zen gatibu. Urte horretan, Grup d'Elxeko kide bihurtu zen, eta talde horren erakustaldietan parte hartu zuen 1971. urtera arte.
1999an, Déniako semetzako izendatu zuten Castejón.

## Lan nagusiak

* Maternidad gris (1969)
* Eran más de tres mil (1973)
* Personaje reducido por sus propias gestas (1974)
* La digestió (1978)
* Mutant d'águila irreal (1980)
* El día (1984)
* A Salvador Espriu (1989)
* Paisatge daurat 1993 (1993)
* El Salt (2002)
* Cavall nocturn (2004)
* La guerra (2009)
* Horrela hitz egin zuen Zaratustra (2013-2014)

## Erreferentziak

* ↑ El Grup d'Elx regresa tras 27 años. El País (Noiz kontsultatua: 2002-12-12).
* ↑ "Condenado a tres años de trabajos forzados.". El País (Noiz kontsultatua: 2013-05-14).
* ↑ Historia del Grup d'Elx. Ajuntament d'Elx (Noiz kontsultatua: 2013-05-14).
* ↑ "Así era entonces.". El País (Noiz kontsultatua: 1999-05-14).
* ↑ Museo de la Universidad de Alicante (MUA). MUA (Noiz kontsultatua: 2005-05-14).
* ↑ Colección Martínez-Guerricabeitia, Universidad de Valencia. UV (Noiz kontsultatua: 2003-05-14).
* ↑ "Lo bello y lo siniestro se funden en una exposición en El Carmen.". El País (Noiz kontsultatua: 2013-05-14).
* ↑ "En la falda del Montgó, Dénia.". El País (Noiz kontsultatua: 2012-05-14).

## Kanpo loturak
### Museo eta erakustaretoak

* IVAM, Valencia
* Bancaja Fundazioa, Valencia
* Museo Universidad de Alicante, MUA, Alacant
* Universidad Politécnica de Valencia

### Beste batzuk

* On-line Joan Castejón
* Margolanak Centro del Carmen, Valencia, 2013.
* Datuak: Q15648654
* Multimedia: Joan Castejón / Q15648654
# Joan Cardona Méndez

Joan Cardona Mendez, (Maó (Balear Uharteak), 1998ko maiatzaren 27a), Belan lehiatzen den kirolari espainiarra da.
2020ko Udako Olinpiar Jokoetan, esku hartu zuen Tokio 2020an (Tokio), eta brontzezko domina lortu zuen Finn ekitaldian.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Finn, gizonezkoa |
| Munduko Bela Txapelketa ||||
| Urtea | Lekua | Domina | Kategoria |
| 2021 | Porto Portugal | 02 ! | Finn, gizonezkoa |
| Europako Txapelketa ||||
| Urtea | Lekua | Domina | Kategoria |
| 2020 | Gdynia Polonia | 03 ! | Finn, gizonezkoa |

## Erreferentziak

* ↑ "Joan Cardona Mendez" olympedia.org. (Ingelesez)
* ↑ "Joan Cardona Mendez" ISAFen datu basea. (Ingelesez)
* ↑ "Joan Cardona, un medallista en la Copa del Rey Panerai" gacetanautica.es. 2015-08-26

## Kanpo estekak

* Datuak: Q99619734
# Joan Carreras

Joan Carreras i Goicoechea (Bartzelona, 1962ko uztailaren 22a) kazetari, gidoilari eta idazle katalana da. Blanquernaren Kazetaritza Fakultateko irakaslea da. Café Barcelona eleberriak 2014an Bartzelona Hiriko Saria jaso zuen. Urte berean Sant Jordi saria ere jaso zuen L'Aguila Negra eleberriari esker.

## Lanak
### Ipuin bildumak

* 1990 — Les oques van descalces (Quaderns Crema)
* 1993 — La bassa del gripau (Quaderns Crema)

### Eleberriak

* 1998 — La gran nevada (Empúries)
* 2003 — Qui va matar el Floquet de Neu (Empúries)
* 2009 — L'home d'origami (Amsterdam)
* 2012 — Carretera secundària (Proa)
* 2013 — Cafè Barcelona (Proa)
* 2015 — L'àguila negra

## Erreferentziak

* ↑ Carretera secundària a Vilaweb
* Datuak: Q16187620
* Multimedia: Joan Carreras i Goicoechea / Q16187620